3699 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 401 


3 Ιουλίου 2000 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση διενέργειας πρόσχωσης θαλάσσιας έκτασης 
στο αλιευτικό καταφύγιο στη θέση «Κάβος» Μ. Γε- 
ρακαρίου Δήμου Αλυκών Νομού Ζακύνθου . 1 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρί¬ 
σκεται στον οικισμό Αγίου Γερμανού Πρεσπών και 
καθορισμός ειδικών όρων και περιορισμών δόμη¬ 
σής του, φερόμενου ως ιδιοκτησίας της Πετρού¬ 


λας Μποϊτση του Χρήστου. 2 

Παράταση αναστολής έκδοσης και αναθεώρησης οι¬ 
κοδομικών αδειών στον οικισμό Παροικιά νήσου 
Πάρου. 3 


ΠΡΟΕΔΡΙΚΑ ΔΙΑΤΑΓΜΑΤΑ 


Έγκριση διενέργειας πρόσχωσης θαλάσσιας έκτασης 
στο αλιευτικό καταφύγιο στη θέση «Κάβος» Μ. Γερα- 
καρίου Δήμου Αλυκών Νομού Ζακύνθου 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 9 & 12 του Α.Ν.2344/1940 
(ΦΕΚ.154) «περί αιγιαλού και παραλίας» όπως ισχύουν. 

2. Το υπ’ αριθμ.437/2-97 έγγραφο της Δ/νσης Τεχνικών 
Υπηρεσιών, Τμήμα εκτέλεσης έργου, Νομαρχιακής Αυτο¬ 
διοίκησης Ζακύνθου, με το οποίο ζητείται η έγκριση διε¬ 
νέργειας προσχώσεων για την εκτέλεση του λιμενικού έρ¬ 
γου «Αλιευτικό καταφύγιο» στη θέση ΚΑΒΟΣ Μ. ΓΕΡΑΚΑ- 
ΡΙΟΥ Δήμου Αλυκών Νομού Ζακύνθου. 

3. Την υπ’ αριθμ.4253/16-9-85 (ΦΕΚ.568/Δ731-10-85), 
απόφαση του Νομάρχη Ζακύνθου «Περί καθορισμού των 
ορίων αιγιαλού και δημιουργία ζώνης παραλίας» στη θέ¬ 
ση «Κάβος», Μ. Γερακαρίου του Δήμου Αλυκών Νομού 
Ζακύνθου. 

4. Το υπ’ αριθμ.542/811/97/Σ736/13-6-97 έγγραφο του 
Γενικού Επιτελείου Ναυτικού με το οποίο δηλώνει τη σύμ¬ 
φωνη γνώμη του. 


5. Το υπ’ αριθμ.Φ.919.32181/12/87/691/6-6-97 έγγραφο 
της Υπηρεσίας Φάρων του Πολεμικού Ναυτικού και τα 
από 10-11-1999 και 18-4-2000 ΡΑΧτης ιδίας Υπηρεσίας. 

6. Το υπ’ 3117.1/Φ25/Υπ. 14/02/23-5-97 έγγραφο του 
Υπουργείου Εμπορικής Ναυτιλίας, Δ/νσης Λιμενικής 
Αστυνομίας, γραφείο έργων (ΥΕΝ). 

7. Το υπ’ αριθμ. 75543/3-12-97, έγγραφο του Υπουργεί¬ 
ου ΠΕΧΩΔΕ, Δ/νση Περιβαλλοντικού σχεδιασμού, Γρα¬ 
φείο Έργων, υποδομών και δικτύων, έγκρισης περιβαλ¬ 
λοντικών όρων για το αλιευτικό καταφύγιο Μ. Γ ερακαρίου 
Ζακύνθου, που βρίσκεται στον θαλάσσιο χώρο του Νομού 
Ζακύνθου. 

8. Το υπ’ αριθμ.533524/5-9-97 έγγραφο του Τμήματος 
Β3 της Δ/νσης Β’ του Ελληνικού Οργανισμού Τουρισμού. 

9. Το υπ’ αριθμ. 1719/20-8-97, έγγραφο της Δ/νσης Τε¬ 
χνικών Υπηρεσιών, Τμήμα Εκτέλεσης έργων της Νομαρ¬ 
χιακής Αυτοδιοίκησης Ζακύνθου, με το οποίο εκφράζει 
την σύμφωνη γνώμη για την κατασκευή του αιτούμενου 
έργου. 

10. Το υπ’ αριθμ.3150/29-9-97 έγγραφο της Εφορείας 
Εναλίων Αρχαιοτήτων του Υπουργείου Πολιτισμού. 

11. Το υπ’ αριθμ. 1364/4-4-97, έγγραφο της Δ/νσης Υγεί- 
ας-Πρόνοιαςτης Νομαρχιακής Αυτοδιοίκησης Ζακύνθου. 

12. Το υπ’ αριθμ. 1560/606/10-10-97 απόφασης της Γε¬ 
νικής Δ/νσης Περιβάλλοντος περί χωροθέτησης αλιευτι¬ 
κού καταφυγίου Μέσου Γερακαρίου νήσου Ζακύνθου. 

13. Το υπ’ αριθμ.3/98 πρακτικό Νομαρχιακής Επιτροπής 
Χωροταξίας Περιβάλλοντος (ΝΕΧΩΠ) Ζακύνθου. 

14. Την υπ’ αριθμ.714/18-2-98 απόφαση του Νομάρχη 
Ζακύνθου περί έγκρισης μελέτης εφαρμογής του έργου: 
«Αλιευτικό καταφύγιο Μ. Γερακαρίου Ν. Ζακύνθου». 

15. Το υπ’ αριθμ.878/15-9-99 έγγραφο της Κτηματικής 
Υπηρεσίας Ζακύνθου, προς την Δ/νση Τεχνικών Υπηρε¬ 
σιών, με το οποίο ζητείται απομάκρυνση των αυθαίρετων 
προϋπαρχουσών κατασκευών. 

16. Το υπ’ αριθμ.3690/23-9-99 έγγραφο της Δ/νσης Τε¬ 
χνικής Υπηρεσιών της Νομαρχιακής Αυτοδιοίκησης Ζα¬ 
κύνθου, με το οποίο συμφωνεί στην απομάκρυνση των αυ¬ 
θαίρετων κατασκευών παρουσία της Κτηματικής Υπηρε¬ 
σίας με την εγκατάσταση του αναδόχου. 

17. Την υπ’ αριθμ.ΔΥ/21-7-98 εισήγηση της Κτηματικής 
Υπηρεσίας Ζακύνθου. 

18. Το από 3-4-98 πρακτικό της Επιτροπής Δημοσίων 
Κτημάτων του Νομού Ζακύνθου. 

19. Την υπ’ αριθμ.1117808/11271/Β0010/10-12-1999 
απόφαση του Υπουργού Οικονομικών, περί παραχώρη¬ 
σης του δικαιώματος χρήσης αιγιαλού στη Δ/νση Τεχνι¬ 
κών Υπηρεσιών, Τμήμα εκτέλεσης έργων, Νομαρχιακής 
Αυτοδιοίκησης Ζακύνθου για την κατασκευή του λιμενι¬ 
κού έργου, αλιευτικό καταφύγιο στη θέση «Κάβος» Μ. Γε- 
ρακαρίου, Δήμου Αλυκών Νομού Ζακύνθου. 

20. Την αριθμ. 1039386/441 /Α0006/21 -4-2000 (ΦΕΚ571 
τ.Β’/21-4-2000) κοινή απόφαση του Πρωθυπουργού & 
Υπουργού Οικονομικών, που αφορά στην ανάθεση αρμο¬ 
διοτήτων του Υπουργού Οικονομικών στους Υφυπουρ¬ 
γούς. 

Με πρόταση του Υφυπουργού Οικονομικών, αποφασί¬ 
ζουμε: 

Άρθρο μόνο 

Εγκρίνεται η από το Δημόσιο διενέργεια πρόσχωσης 
θαλάσσιας έκτασης συνολικού εμβαδού πέντε χιλιάδων 
εννιακοσίων οκτώ τετραγωνικών μέτρων (5908 τ.μ.) στη 
θέση «Κάβος» για την εκτέλεση του έργου «Αλιευτικό Κα¬ 
ταφύγιο στη θέση Κάβος Μ. Γερακαρίου Δήμου Αλυκών 
Νομού Ζακύνθου» όπως αυτό εικονίζεται με τα στοιχεία 
Α,Β,Γ,Δ,7,Α στο τοπογραφικό διάγραμμα κλίμακας 1:500 
του Γραφείου Μελετών Κ. Θεοδωρόπουλου, που θεωρή¬ 
θηκε από τον Δ/ντή της Δ/νσης Τεχνικών Υπηρεσιών της 
Νομαρχιακής Αυτοδιοίκησης Ζακύνθου. 

Η προαναφερόμενη πρόσχωση να γίνει από την Δ/νση 
Τεχνικών Υπηρεσιών της Νομαρχιακής Αυτοδιοίκησης 
Ζακύνθου για την κατασκευή του έργου «Αλιευτικό κατα¬ 
φύγιο» προς εξυπηρέτηση, κατά κύριο λόγο, αλιευτικών 
σκαφών της περιοχής και σε έκτακτες περιπτώσεις (δυ¬ 
σμενείς καιρικές συνθήκες) είναι δυνατόν να ελλιμενίζο¬ 
νται και σκάφη αναψυχής. 

Η εκτέλεση των εργασιών να γίνει βάσει της μελέτης, 
που εγκρίθηκε με την από 714/18-2-98 απόφαση του Νο- 
μάχη, με την οποία εγκρίνεται η οριστική μελέτη του έρ¬ 
γου «Αλιευτικό καταφύγιο Μ. Γερακαρίου Ν. Ζακύνθου». 

Κατά την πρόσχωση και μετά από αυτή να τηρηθούν 
όλοι οι όροι που έχουν τεθεί με τα έγγραφα 
542/811/97/Σ736/13-6-97 του ΓΕΝ, 919.32181/12/87/ 
Σ691/6-6-97 και τα από 10-11-99 και 18-4-2000 ΡΑΧ της 
Υπηρεσίας Φάρων του Πολεμικού Ναυτικού, 1560/606/ 
10-2-97 της Δ/νσης Χωροταξίας της Γ ενικής Δ/νσης Περι¬ 
βάλλοντος, 75543/3-12-97 Κοινή απόφαση Υ.ΠΕ.ΧΩ.ΔΕ- 
ΥΕΝ του Γ ραφείου Έργων Υποδομών και Δικτύων της 
Δ/νσης Περιβαλλοντικού Σχεδιασμού της Γ ενικής Δ/νσης 
Περιβάλλοντος ΥΠΕΧΩΔΕ, 3117.1/Φ.25/Υπ.14/02/23-5- 
97 του Γ ραφείου Ελέγχου Έργων της Δ/νσης Λιμενικής 
Αστυνομίας του κλάδου ΛΑ-ΕΛ του Υπουργείου Εμπορι¬ 
κής Ναυτιλίας, 1719/20-8-97 της Δ/νσης Τεχνικών Υπηρε¬ 
σιών, Τμήμα εκτέλεσης έργων της Νομαρχιακής Αυτοδι¬ 
οίκησης Ζακύνθου, 533524/5-9-97 του Τ μήματος Β3 Εφο¬ 
ρείας Εναλίων Αρχαιοτήτων του Υπουργείου Πολιτισμού, 
1364/4-4-97 του Τμήματος Υγείας της Δ/νσης Υγείας 
Πρόνοιας της Νομαρχιακής Αυτοδιοίκησης Ζακύνθου, 
3/98/6-7-98 της Νομαρχιακής Επιτροπής Χωροταξίας Πε¬ 
ριβάλλοντος Ζακύνθου, 3-4-98 της Επιτροπής Δημοσίων 
Κτημάτων του Νομού Ζακύνθου. 

Κατά την κατασκευή του έργου τα βυθοκορήματα από 
τις εκσκαφές να απορριφθούν σε βάθη άνω των πενήντα 
(50) μέτρων, η ισοβαθής των οποίων διέρχεται ένα (1) 
ναυτικό μίλι Ανατολικά-Βορειοανατολικά της θέσεως κα¬ 
τασκευής του έργου. 


Να εξασφαλισθεί ότι τα βάθη στα πρόσγεια του έργου 
θα είναι μεγαλύτερα από εκείνα στο εσωτερικό της λιμε- 
νολεκάνης που θα δημιουργηθεί. 

Να τοποθετηθούν ελαστικά παραβλήματα παρά τις θέ¬ 
σεις παραβολής των σκαφών, προς αποφυγή ενδεχομέ¬ 
νων ναυτιλιακών κινδύνων. 

Να προβλεφθεί η κατασκευή έργων υποδομής για την 
εγκατάσταση δικτύων ηλεκτροδοτήσεως, υδροδοτήσε- 
ως, πυροσβέσεως κ.λ.π. 

Να ενημερωθεί εγκαίρως η Υδρογραφική Υπηρεσία για 
την ημερομηνία ενάρξεως των εργασιών και το προβλε- 
πόμενο πέρας αυτών, προκειμένου να προβεί στην έκδο¬ 
ση των σχετικών προαγγελιών για την ενημέρωση των 
ναυτιλλομένων. 

Μετά το πέρας των έργων να αποσταλλεί στην ως άνω 
Υπηρεσία λεπτομερής οριζοντιογραφία και ακριβές βυ- 
θομετρικό διάγραμμα για την ενήμερωση των αντιστοί¬ 
χων Χ.Ε.Ε. και λοιπών ναυτιλιακών εκδόσεων. 

Η φωτοσήμανση των έργων να γίνει σύμφωνα με τις 
οδηγίες της Υπηρεσίας Φάρων και να περιλαμβάνει τα 
ακόλουθα δύο σκέλη: 

α) Την προσωρινή φωτοσήμανση των έργων κατά την 
διάρκεια της εκτέλεσης τους και 

β) Την οριστική φωτοσήμανση μετά την ολοκλήρωσή 
τους. 

Η προσωρινή φωτοσήμανση των έργων πρέπει να γίνει 
σύμφωνα με το άρθρο 21 του Ν.1629/51 «Περί Φάρων». 

Η έναρξη λειτουργίας της προσωρινής φωτοσήμανσης 
πρέπει να γνωστοποιηθεί στην Υπηρεσία Φάρων, κοινο¬ 
ποιημένη στην Υδρογραφική Υπηρεσία, μνημονεύοντας 
τα παρακάτω, μετά την εγκατάσταση διαπιστωθέντα 
στοιχεία, προκειμένου να εκδοθεί αγγελία ενημέρωσης 
των ναυτιλλομένων: 

α) Είδος φανού, χρώμα φωτός και χαρακτηριστικό 

β) Ακριβή θέση φανού και χάρτης από τον οποίο έχει λη- 
φθεί το στίγμα 

γ) Ακριβές ύψος φανού από την επιφάνεια της θάλασ¬ 
σας 

δ) Απόσταση από την οποία ο φανός είναι ορατός σε 
ναυτικά μίλια. 

ε) είδος υποδοχής επί της οποίας είναι τοποθετημένος 
ο φανός. 

Να ληφθεί υπόψη ότι για την αποφυγή ναυτικού ατυχή¬ 
ματος, η προσωρινή φωτοσήμανση απαιτείται να εξακο¬ 
λουθήσει να λειτουργεί και σε περίπτωση διακοπής των 
έργων ή πέρατος αυτών και μέχρι την έναρξη λειτουργίας 
της οριστικής φωτοσήμανσης. 

Για την οριστική φωτοσήμανση των έργων μετάτην ολο¬ 
κλήρωσή τους απαιτείται να εγκατασταθούν δύο (2) αυ¬ 
τόματοι πυρσοί. 

Η δαπάνη εγκατάστασης της οριστικής φωτοσήμανσης 
βαρύνει σύμφωνα με το Ν.1629/51 «Περί φάρων», τον 
προϋπολογισμό του έργου και κατ’ επέκταση τον φορέα 
για ωφέλεια του οποίου εκτελείται αυτό. 

Προς υλοποίηση της οριστικής φωτοσήμανσης απαιτεί¬ 
ται όπως με μέριμνα του φορέα για ωφέλεια του οποίου 
εκτελούνται τα έργα: 

α) Να κατασκευασθούν οι υποδοχές των πυρσών, οι 
οποίες θα αποτελούνται από βάση με σκυρόδεμα και σι- 
δηρόπλεκτη κατασκευή (οβελός). 

Οι σιδερόπλεκτες κατασκευές (οβελοί) να χρωματι- 
σθούν δια λευκού χρώματος ενώ περιφερειακά των οβε¬ 
λών αφού τοποθετηθεί έλασμα πάχους 1,5 ιτιπι να χρω- 

ματισθεί δια ερυθρού και πρασίνου χρώματος ανάλογα 
με τη θέσητωνπυρσών. Οι υποδοχές νατοποθετηθούν σε 
απόσταση 3-4 μέτρα από τις κεφαλές των λιμενοβραχιό¬ 
νων. 

β) Να εγκατασταθεί παροχή ηλεκτρικού ρεύματος 
120\/-50 περιόδων από ανεξάρτητη γραμμή, η οποία θα 
καταλήγει σε στεγανό ασφαλειοδιακόπτη επί του εξώ¬ 
στου κάθε υποδοχής. Η ηλεκτρική εγκατάσταση να γίνει 
σύμφωνα με τους ισχύοντες κανονισμού του Υπ. Βιομη¬ 
χανίας. 

γ) Να κατατεθούν στην Τράπεζα της Ελλάδος και στον 
λογαριασμό 232231/0, στο όνομα του Τμηματάρχη Λογι¬ 
στικού Φάρων δέκα εκατομμύρια επτακόσιες χιλιάδες 
(10.700.000) δρχ., ποσά που αντιστοιχεί στην αξία τυπο¬ 
ποιημένων φωτιστικών μηχανημάτων καθώς και για οδοι¬ 
πορικά έξοδα του προσωπικού συνεργείου το οποίο θα 
αποσταλεί για εγκατάστασή τους. Τα φωτιστικά μηχανή¬ 
ματα θα παραληφθούν και θα τοποθετηθούν από τα 
υπάρχοντα αποθέματα της Υπηρεσίας Φάρων. Η ανωτέ¬ 
ρω κοστολόγηση των φωτιστικών μηχανημάτων ισχύει 
μέχρι 30/10/2000. Εφόσον δεν κατατεθούν τα χρήματα 
μέχρι την ορισθείσα ημερομηνία, να ζητηθεί νέα κοστο¬ 
λόγηση λόγω πιθανής ανατίμησης της αξίας των φωτιστι¬ 
κών μηχανημάτων. 

Για την αποφυγή τυχόν προβλημάτων δικαιολόγησης 
της δαπάνης, σύμφωνα με το άρθρο 16 του Ν.1629/51 
«Περί Φάρων» η Υπηρεσία Φάρων δεν υποχρεούται σε 
απόδοση λογαριασμού για δαπάνες φωτοσήμανσης λι¬ 
μενικών έργων και ως εκ τούτου για την δικαιολόγηση της 
εν λόγω δαπάνης, θα αποσταλεί στον φορέα που θα την 
καταβάλλει, μόνο βεβαίωση παραλαβής του καθορισθέ- 
ντος ποσού καθώς και βεβαίωση εγκατάστασης και λει¬ 
τουργίας των φωτιστικών μηχανημάτων, μετά το πέρας 
των έργων. 

Μετά την ολοκλήρωση των υποδοχών των πυρσών, την 
παροχή ηλεκτρικού ρεύματος και την κατάθεση των χρη¬ 
μάτων, να εγκατασταθούν από την Υπηρεσία Φάρων τα 
φωτιστικά μηχανήματα μέσα σε εύλογο χρονικό διάστη¬ 
μα. 

Για την αποφυγή τυχόν καθυστέρησης εγκατάστασης 
των φωτιστικών μηχανημάτων, σε τακτά χρονικά διαστή¬ 
ματα να ενημερώνεται η Υπηρεσία Φάρων ως προς την 
πρόοδο των έργων και υλοποίηση των οδηγιών της ανω¬ 
τέρω υπηρεσίας, προκειμένου να προγραμματισθεί 
έγκαιρα η αποστολή συνεργείου προς εγκατάστασή 
τους. 

Οι αυτόματοι πυρσοί μετά την εγκατάστασή τους θα 
αποτελούν τμήμα του Φαρικού Δικτύου της Χώρας και η 
παραπέρα λειτουργία και συντήρηση τους θα βαρύνει την 
Υπηρεσία Φάρων. 

Παράλληλα και πέρα από την φωτοσήμανση των έργων 
με τους αυτόματους πυρσούς, απαιτείται σε όλα τα λιμε¬ 
νικά έργα που θα κατασκευασθούν (προβλήτες, κρηπι¬ 
δώματα κ.λ.π.) να τοποθετηθεί άπλετος ηλεκτροφωτι- 
σμός ώστε το περίγραμμά τους να είναι ορατό από τα 
σκάφη τα οποία θα εκτελούν χειρισμούς. 

Να τηρηθούν οι περιβαλλοντικοί όροι που τίθενται και 
εγκρίνονται με την υπ’ αριθμ.75543/3-12-97 κοινή απόφα¬ 
ση ΥΠΕΧΩΔΕ-ΥΕΝ, που εκδόθηκε από το Γ ραφείο Έργων 
Υποδομών και Δικτύων της Δ/νσης Περ/κού Σχεδιασμού 
της Γενικής Δ/νσης Περιβάλλοντος του Υπουργείου ΠΕ- 
ΧΩΔΕ και συγκεκριμένα: 

Σε ότι αφορά στα αέρια απόβλητα οι επιτρεπόμενες συ¬ 


γκεντρώσεις ρυπαντικών φορτίων αναφέρονται στις 
Π.Υ.Σ. 99/10-7-87 (ΦΕΚ. 135/Α/28-7-87) και Π.Υ.Σ. 25/18-3- 
88 (ΦΕΚ.52/Α/22-3-88). Σε ότι αφορά στα υγρά απόβλητα 
ισχύουν οι σχετικές Νομαρχιακές Αποφάσεις. 

Τα μηχανήματα που θα εγκατασταθούν στο εργοτάξιο 
να έχουν τις προϋποθέσεις που προβλέπονται από τις 
Υπουργικές Αποφάσεις: 
α) Υπ. Απ. 2640/270/ΦΕΚ.689/18-8-78 
β) Υπ. Απ. 56206/1613/ΦΕΚ570/Β/9-9-86 
γ) Υπ. Απ.69001/1921 /ΦΕΚ 571 /Β/18-8-88 
δ) Υπ. Απ.765 ΦΕΚ 81/Β/21-2-91 
Όσον αφορά τους κραδασμούς κατά την διάρκεια κα¬ 
τασκευής του έργου ορίζονται ως ανώτατα όρια της τα¬ 
χύτητας δόνησης τα παρακάτω: 
α) για συχνότητα 16,5 ΗΖτα 12 πιιτι/εθο 
β) για συχνότητα 63 ΗΖτα Ιδπιιτι/εθο μετρούμενα στο 
εσωτερικό της πλησιέστερης κατοικίας προς την πηγή 
δονήσεων. 

Οι περιβαλλοντικοί όροι αφορούν την κύριο του έργου 
και τον Ανάδοχο και η ευθύνη τήρησή τους διατηρείται 
ακόμη και στις περιπτώσεις εκτέλεσης του έργου με τη 
μέθοδο των υπεργολαβιών. 

Ο κύριος του έργου οφείλει, κατά τις διαδικασίες επί¬ 
βλεψης και παραλαβής να λάβει όλα τα απαραίτητα μέ¬ 
τρα έτσι ώστε να εξασφαλίζεται: 

- η τήρηση των περιβαλλοντικών όρων από τον Ανάδο¬ 
χο, στο μέρος που τον αφορούν. 

- η δραστηριότητα αντιμετώπισης και αποκατάστασης 
δυσάρεστων περιβαλλοντικά καταστάσεων οφειλόμενων 
σε ενέργειες η παραλείψεις του αναδόχου κατά παράβα¬ 
ση των περιβαλλοντικών όρων. 

Ο κύριος του έργου οφείλει, από τις πιστώσεις για την 
κατασκευή και λειτουργία του αλιευτικού καταφυγίου, να 
εξασφαλίζει κατά προτεραιότητα τις απαιτούμενες δαπά¬ 
νες για τα έργα προστασίας του περιβάλλοντος. 

Για οποιαδήποτε δραστηριότητα ή εγκατάσταση απα¬ 
ραίτητη για την κατασκευή-λειτουργία των έργων, θα 
πρέπει προηγουμένως να έχουν χορηγηθεί όλες οι προ- 
βλεπόμενες από την κείμενη νομοθεσία άδειες ή εγκρί¬ 
σεις, συμπεριλαμβανομένων των εγκρίσεων περιβαλλο¬ 
ντικών όρων που απαιτούνται για τις επιμέρους δραστη¬ 
ριότητες ή εγκαταστάσεις (μονάδα παραγωγής 
αδρανών, ετοίμου σκυροδέματος, ασφαλτομίγματος) και 
ειδικότερα: 

1) Οι μονάδες παραγωγής αδρανών (σπαστηριοτρι- 
βεία), πρέπει να έχουν σύστημα διαβροχής και συγκρά¬ 
τησης σκόνης. Επίσης οιπάσης φύσεως μεταφορικές ται¬ 
νίες αδρανών θα πρέπει να είναι καλυμμένες. 

2) Οι εγκαταστάσεις παραγωγής ετοίμου σκυροδέμα¬ 
τος πρέπει να είναι εφοδιασμένες με σύστημα αποκονίω- 
σηςτων σιλό τσιμέντων του αναμίκτη και της ζυγιάστρας. 

3) Οι εγκαταστάσεις παραγωγής ασφαλτομίγματος 
πρέπει να είναι εφοδιασμένες με σακκόφιλτρα ή ισοδυνά¬ 
μου απόδοσης σύστημα στον περιστροφικό κλίβανο ξή¬ 
ρανσης αδρανών υλικών στις ζυγιάστρες στα κόσκινα, 
στο σιλό προσωρινής παραμονής αδρανών καθώς και στα 
αναβατόρια. 

Απαιτούμενα για την κατασκευή του έργου υλικά, να 
εξασφαλίζονται από νομίμως λειτουργούντα λατομεία 
της περιοχής. 

Επιτρέπεται η αλίευση λίθων ή αδρανών υλικών από την 
θάλασσα, τα οποία πιθανόν να απαιτηθούν για την κατα¬ 
σκευή του έργου, ύστερα από έγκριση της αρμόδιας λι- 

μενικής αρχής, άνευ χρήσεως εκρηκτικών και σε απόστα¬ 
ση μεγαλύτερη των 100 μέτρων από αυτές. 

Το εργοτάξιο που θα εγκατασταθεί στην παραλία να κα¬ 
ταλάβει την μικρότερη δυνατή έκταση με ευθύνη της επι- 
βλέπουσας Υπηρεσίας και σε όλη την διάρκεια της κατα¬ 
σκευής του έργου ο ανάδοχος να λαμβάνει μέριμνα για 
τον περιορισμό των αιωρουμένων σωματιδίων από την 
διαχείριση των αδρανών υλικών με τον ψεκασμό τους και 
την συχνή διαβροχή των υπαίθριων χώρων του εργοταξί¬ 
ου. Είναι υποχρεωτικό το σκέπασμα των φορτηγών κατά 
τη μεταφορά των υλικών και ο κατάλληλος προγραμματι¬ 
σμός για αποφυγή μεταφορών σε ώρες αιχμής και κοινής 
ησυχίας. 

Απαγορεύεται η πλύση των μηχανημάτων του αναδό- 
χου του έργου, η απόρριψη λαδιών στη χερσαία ζώνη με 
την αλλαγή τους. 

Κάθε είδους σκουπίδια, άχρηστα υλικά, παλιά ανταλλα¬ 
κτικά και μηχανήματα, λάδια, παντός είδους ενέματα 
κ.λ π. να συλλέγονται και να απομακρύνονται από το χώ¬ 
ρο του έργου η δε διάθεσή τους να γίνεται σύμφωνα με τις 
ισχύουσες διατάξεις. 

Απαγορεύεται η κάθε μορφής καύση υλικών (λάστιχα, 
λάδια κ.λ.π.) στην περιοχή του έργου. 

Απαγορεύεται η ρύπανση των επιφανειακών & υπογεί¬ 
ων νερών από κάθε είδους λάδια, καύσιμα κ.λ.π. 

Ομοίως απαγορεύεται η απόρριψη παλαιών λαδιών επί 
του εδάφους. 

Η διαχείριση των μεταχειρισμένων ορυκτελαίων πρέπει 
να γίνεται σύμφωνα με τα προβλεπόμενα στην ΚΥΑ 
71560/3053/ΦΕΚ 665Β/85. 

Κάθε είδους εργοταξιακή εγκατάσταση (γραφεία, συ¬ 
νεργεία, αποθήκες κ.λπ.) να απομακρυνθεί μετά το πέρας 
κάθε εργολαβίας και ο χώρος να αποκατασταθεί και τού¬ 
το ανεξαρτήτως του ιδιοκτησιακού καθεστώτος κάθε ερ- 
γοταξιακού χώρου. 

Απαγορεύεται η παραμονή στο χώρο του έργου και η 
χρησιμοποίηση μηχανημάτων χωρίς το πιστοποιητικό 
έγκρισης τύπου ΕΟΚ περί θορύβου. 

Η επιβλέπουσα Υπηρεσία υποχρεούται για τον έλεγχο 
της τήρησης των παραπάνω όρων. 

Όπου η διαθέσιμη τεχνολογία δεν εξασφαλίζει αποδε¬ 
κτά επίπεδα θορύβου, πρέπει να τοποθετούνται στους 
χώρους πρόκλησής του πρόχειρα ηχοπετάσματα. 

Μέση ενεργειακή στάθμη θορύβου κατά τη λειτουργία 
των εργοταξίων ορίζονται στα 65 άό (Α). 

Να ληφθεί μέριμνα αντιπυρικής προστασίας κατά την 
κατασκευή, για την αντιμετώπιση τυχόν εκδηλώσεων 
πυρκαϊάς από τη λειτουργία των μηχανημάτων. 

Να προβλεφθεί η κατασκευή έργων υποδομής για την 
εγκατάσταση δικτύων ηλεκτροδότησης, υδροδότησης, 
τηλεφωνίας κ.λ.π. 

Ο ανάδοχος του έργου (εργολάβος) πριν την έναρξη 
του εργασιών να ενημερώσει την Λιμενική Αρχή Ζακύν¬ 
θου προκειμένου να εφοδιασθεί με τη προβλεπόμενη στο 
άρθρο 260 Γ.Κ.Λ. άδεια. Επίσης να λάβει όλα τα απαραί¬ 
τητα μέτρα προστασίας για την αποφυγή ρύπανσης του 
θαλασσίου περιβάλλοντος που θα του υποδείξει η Λιμενι¬ 
κή Αρχή σύμφωνα με την ισχύουσα νομοθεσία. 

Τα βυθοκορρήματα που θα προκύψουν από τις εκσκα¬ 
φές εφόσον δεν υπάρχει δυνατότητα διάθεσης στην ξη¬ 
ρά, να διασκορπισθούν σε απόσταση πέραντου (1) μιλίου 
από την ακτή και σε βάθος μεγαλύτεροντων (50) μέτρων, 
ώστε να μην αλλοιωθούν τα βάθη της περιοχής μετά από 


θετική γνωμάτευση αρμόδιου εργαστηρίου (ΕΚΘΕ, Πα¬ 
νεπιστημίου κ.α.), απάτην οποία θα προκύπτει ότι τα υλι¬ 
κά αυτά δεν είναι επιβλαβή για το θαλάσσιο περιβάλλον. 

Τα έργα να παραμείνουν κοινόχρηστα και να μην δημι- 
ουργηθεί κανένα εμπράγματο δικαίωμα για οιονδήποτε. 

Να κατασκευασθούν ευκολίες υποδοχής για την παρα¬ 
λαβή πετρελαιοειδών καταλοίπων και απορριμάτων των 
σκαφών που θα προσεγγίζουν. Επίσης να προβλεφθεί η 
εγκατάσταση σύγχρονου συστήματος πυρόσβεσης κα¬ 
τάλληλου για την κάλυψη των αναγκών σύμφωνα με τις 
υποδείξεις της πυροσβεστικής Υπηρεσίας. 

Να προβλεφθεί η εγκατάσταση καταλλήλων και επαρ¬ 
κών χώρων υγιεινής καθώς επίσης και κατασκευές για την 
δυναμικότητα εξυπηρέτησης ατόμων με ειδικές ανάγκες. 

Να ληφθούν όλα τα απαραίτητα μέτρα προς αποφυγή 
ατυχημάτων κατά τη διάρκεια των εργασιών. 

Να γίνονται τακτικές μετρήσεις μηνιαία τους καλοκαιρι¬ 
νούς μήνες και ανά δίμηνο τους υπόλοιπους και δειγμα¬ 
τοληψία σε δύο σταθερά σημεία στο λιμένα, ένα στο εσω¬ 
τερικό του και ένα στην είσοδό του στις οποίες να μετριό¬ 
νται όλες οι παράμετροι ποιότητας νερών που θα 
καθορίζονται από την Ελληνική και Κοινοτική Νομοθεσία 
για την αξιολόγηση της ποιότητας των νερών και τα απο- 
τελέσματά τους να τηρούνται σε ειδικό βιβλίο που θα πα¬ 
ραμένει στο χώρο του έργου. 

Οι ανωτέρω αναφερόμενοι περιβαλλοντικοί όροι ισχύ¬ 
ουν μέχρι 31-12-2007 και με την προϋπόθεση ότι τηρού¬ 
νται τα στοιχεία που αναφέρονται στην εγκριθείσα Μελέ¬ 
τη Περιβαλλοντικών Επιπτώσεων των έργων. 

Η απόφαση έγκρισης περιβαλλοντικών όρων καθώς και 
η Μελέτη Περιβαλλοντικών Επιπτώσεων του έργου, πρέ¬ 
πει σε κάθε έλεγχο να βρίσκεται στο χώρο των Έργων και 
να επιδεικνύεται σε κάθε αρμόδιο σύμφωνα με την κείμε¬ 
νη νομοθεσία. 

Νατηρηθούν οι διατάξεις του Κ.Ν.5351/32 «Περί Αρχαι¬ 
οτήτων». 

Σε περίπτωση εντοπισμού αρχαίων οι εργασίες να δια¬ 
κοπούν αμέσως και να ειδοποιηθεί η εφορεία Εναλίων αρ¬ 
χαιοτήτων για περαιτέρω ενέργειες. 

Για τα έργα στο χερσαίο χώρο πρέπει να ειδοποιηθεί η 
Ζ’ Εφορεία Προϊστορικών και Κλασικών Αρχαιοτήτων 
Ολυμπίας, η οποία και θα επιλυφθείτου θέματος. 

Με την υποβολή της οριστικής μελέτης, να ενημερωθεί 
επ’ αυτής η Εφορεία Νεωτέρων Μνημείων και η Εφορεία 
Εναλίων Αρχαιοτήτων. 

Τα έργα που θα γίνουν στον αιγιαλό ανήκουν στο Δημό¬ 
σιο χωρίς τούτο να υποχρεούται να καταβάλει καμιά απο¬ 
ζημίωση. 

Το παραχωρούμενο δικαίωμα χρήσης αιγιαλού μπορεί 
να ανακληθεί εκ μέρους του Δημοσίου για λόγους Εθνι¬ 
κής ανάγκης, άμυνας και ασφάλειας της χώρας, αλλά και 
για λόγους κατασκευής δημοσίων και λιμενικών έργων, 
όπως και για λόγους παράβασης των όρων, με τους οποί¬ 
ους χορηγείται η άδεια. 

Στις περιπτώσεις αυτές η ενδιαφερόμενη Δ/νση Τεχνι¬ 
κών Υπηρεσιών της Νομαρχιακής Αυτοδιοίκησης Ζακύν¬ 
θου, υποχρεούται να εγκαταλείψει τη χρήση και γενικά 
όλο το έργο, μέσα σε τακτή προθεσμία, χωρίς καμιά αξίω¬ 
ση από το Δημόσιο για οποιαδήποτε αποζημίωση. 

Μετά το τέλος των προσχώσεων θα δημιουργηθεί νέος 
αιγιαλός και παραλία των οποίων τα όρια θα καθορισθούν 
από την αρμόδια Επιτροπή, ο παλαιός αιγιαλός δε ως και 
το γήπεδο που θα δημιουργηθεί από τις προσχώσεις που 

θα γίνουν, μετά τον καθορισμό των νέων οριογραμμών αι- 
γιαλού, παραλίας και παλαιού αιγιαλού, να εμβαδομετρη- 
θεί, να οριοθετηθεί και να καταγραφεί από την αρμόδια 
Κτηματική Υπηρεσία ως κτήμα του Δημοσίου, του οποίου 
η πλήρης κυριότητα ανήκει στο Δημόσιο. 

Απαγορεύεται η εκτέλεση οποιουδήποτε άλλου έργου 
στην ίδια περιοχή, χωρίς την έκδοση σχετικής άδειας από 
την αρμόδια Αρχή. 

Η Δ/νση Τεχνικών Υπηρεσιώντης Νομαρχιακής Αυτοδι¬ 
οίκησης Ζακύνθου να παρακολουθεί την κανονική εκτέ¬ 
λεση των εργασιών σε συνεργασία και με την αρμόδια Λι¬ 
μενική Αρχή και να αναφέρει στην Κτηματική Υπηρεσία 
Ζακύνθου κάθε διαπιστούμενη παράβαση. 

Επίσης, το Τμήμα Υγιεινής της πιο πάνω Νομαρχιακής 
Αυτοδιοίκησης να καταβάλει κάθε προσπάθεια και να λά¬ 


βει τα αναγκαία μέτρα, προκειμένου να αποφευχθεί η ρύ¬ 
πανση της θαλάσσιας περιοχής. 

Η μη τήρηση των όρων και των προϋποθέσεων που 
έχουν τεθεί από τους αρμόδιους φορείς, καθώς και με το 
Διάταγμα αυτό, συνεπάγεται την αυτοδίκαιη ανάκλησή 
του. 

Στον Υφυπουργό Οικονομικών αναθέτουμε τη δημοσί¬ 
ευση και εκτέλεση του παρόντος. 

Αθήνα, 9 Ιουνίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΑΠΟΣΤΟΛΟΣ ΦΩΤΙΑΔΗΣ 

ΑΠΟΦΑΣΕΙΣ 

Αριθ.2188 (2) 

Χαρακτηρισμός ως διατηρητέου του κτιρίου που βρίσκε¬ 
ται στον οικισμό Αγίου Γερμανού Πρεσπών και καθο¬ 
ρισμός ειδικών όρων και περιορισμών δόμησής του, 
φερόμενου ως ιδιοκτησίας της Πετρούλας Μποϊτση 
του Χρήστου. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

Του Ν. 1577/1985 (ΦΕΚ 210 Α’) «Γενικός Οικοδομικός 
Κανονισμός» και ειδικότερα των άρθρων 3 και 4 αυτού, 
όπως τροποποιήθηκε μεταγενέστερα (άρθρο 1 Ν. 
1772/1988 -ΦΕΚ91 Α’). 

Του Π .Δ. 358/1986 (ΦΕΚ 158 Α’) «Καθορισμός αρμοδιο¬ 
τήτων Υπουργείου Βόρειας Ελλάδας» και ειδικότερα του 
άθρου 2 παρ. δ (αα) και (δδ), που αναφέρονται στο χαρα¬ 
κτηρισμό κτιρίων ως διατηρητέων ή οικισμών ή τμημάτων 
αυτών ως παραδοσιακών και στην προστασία των ιστορι¬ 
κών τόπων, αντίστοιχα. 

Του Π.Δ. 92/1987 (ΦΕΚ51 Α) «Οργανισμός Υπουργείου 
Βόρειας Ελλάδας», όπως τροποποιήθηκε και συμπληρώ¬ 
θηκε με τις διατάξεις του Π.Δ./τος 492/1988 (ΦΕΚ224Α). 

2. Την απόφαση Υ. 704/19.8.1988 (ΦΕΚ575 Β’)του Πρω¬ 
θυπουργού, για τη μετονομασία του Υπουργείου Βόρειας 
Ελλάδας σε Υπουργείο Μακεδονίας - Θράκης. 

3. Την από 2 Μαρτίου 2000 αιτιολογική έκθεση της Διεύ¬ 
θυνσης Πολιτισμού του Υπουργείου Μακεδονίας - Θρά- 
κης. 

4. Την από 14 Μαρτίου 2000. Απάντηση - αίτηση της ιδιο- 
κτήτριας, του υπόψη κτιρίου, στην οποία συμφωνεί με το 
χαρακτηρισμό του κτιρίου ως διατηρητέου, αποφασίζουμε: 

1. Χαρακτηρίζουμε ως διατηρητέο το κτίριο που βρί¬ 
σκεται στον οικισμό Αγίου Γερμανού Πρεσπών Φλώρινας, 
φερόμενο ως ιδιοκτησίας της Πετρούλας Μποίτση του 
Χρήστου, όπως φαίνεται στο συνημμένο τοπογραφικό 
διάγραμμα σε κλίμακα 1:1.000, που θεωρήθηκε από τη 
Δ/νση Πολιτισμού του ΥΜΑΘ και που σε σμίκρυνση αντί¬ 
τυπό του δημοσιεύεται με την απόφαση αυτή, για τους 
παρακάτω κυρίως λόγους: 

α. Είναι χαρακτηριστικό δείγμα της παραδοσιακής αρ¬ 
χιτεκτονικής της περιοχής Πρεσπών Φλώρινας (διώροφο, 
πλατυμέτωπο, τρίχωρο με χαγιάτι). 

β. Διατηρείται σε καλή κατάσταση και μπορεί να επι- 
σκευασθεί και να γίνει κατοικίσιμο. 


γ. Συμβάλλει στη διατήρηση του παραδοσιακού χρώ¬ 
ματος του οικισμού και βοηθά στην ανάκαμψη του ρεύ¬ 
ματος της ανώνυμης αρχιτεκτονικής, που επιχειρεί να 
εξουδετερώσει το παραδοσιακό χρώμα της περιοχής. 

δ. Η λαϊκή παραδοσιακή αρχιτεκτονική της περιοχής 
των Πρεσπώντης οποίαςτο χαρακτηριζόμενο κτίριο απο¬ 
τελεί αντιπροσωπευτικό δείγμα είναι ένα ενδιαφέρον κε¬ 
φάλαιο της ελληνικής παραδοσιακής αρχιτεκτονικής που 
αξίζει να διασωθεί και να προβληθεί. 

2. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείωντου. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του κτιρίου εφ’όσον δεν αλλοιώνεται ο γενικός αρχι¬ 
τεκτονικός χαρακτήρας του καθώς και η αλλαγή χρήσης 
του σε παραδοσιακό κατάλυμμα και ξενώνα και επί της 
οδού Σαρανταπόρου αριθ. 3. 

4. Απαγορεύεται η τοποθέτηση κάθε είδους επιγραφών 
και διαφημίσεων σε οποιαδήποτε θέση του κτιρίου. Επι¬ 
τρέπεται μόνο η τοποθέτηση επιγραφών μικρών διαστά¬ 
σεων στην ελληνική γλώσσα, που να πληροφορούν για τη 
χρήση των χώρων του κτιρίου. 

5. Για οποιαδήποτε παρέμβαση στο εσωτερικό και εξω- 
τερικότου διατηρητέου κτιρίου, όπως και για την τοποθέ¬ 
τηση επιγραφών, απαιτείται έγκριση της Επιτροπής Πο- 
λεοδομικού και Αρχιτεκτονικού Ελέγχου (ΕΠΑΕ) και της 
Διεύθυνσης Πολιτισμού του Υπουργείου Μακεδονίας 
Θράκης. 

6. Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις τοιτ2 
άρθρου 46 του Π.Δ. 18/1989 «Κωδικοποίηση Διατάξεων 
νόμων για το Συμβούλιο της Επικράτειας». 

7. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

8. Η ισχύς της απόφασης αυτής αρχίζει από τη δημοσί¬ 
ευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 6 Ιουνίου 2000 

Ο ΥΠΟΥΡΓΟΣ 

ΓΕΩΡΓΙΟΣ ΠΑΣΧΑΛΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΔΠΑ/οικ. 6145 (3) 

Παράταση αναστολής έκδοσης και αναθεώρησης οικο¬ 
δομικών αδειών στον οικισμό Παροικιά νήσου Πάρου. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 8 και του 85Α του Ν.Δ/τος 
της 17-7-1923 «Σύνταξις έγκρισης και εφαρμογή σχεδίων 
πόλεων κλπ» 

2. Το υπ’ αριθ. 1/86 Π.Δ. «Καθορισμός αρμοδιοτήτων 
Υπουργείου Αιγαίου» (ΦΕΚ 1/Α/86) και ειδικότερα το άρ¬ 
θρο 2 (παρ. 3, εδ. ζ) και το Ν. 2508/97 «Βιώσιμη οικιστική 
ανάπτυξη πόλεων κλπ» και ειδικώτερατο άρθρο 25, παρ. 
9 αυτού 

3. Το άρθρο 29 Α του Ν.1558/85 «Κυβέρνηση και Κυβερ¬ 
νητικά Όργανα», που προστέθηκε στο Νόμο αυτό με το 
άρθρο 27 του Ν. 2081/92, όπως αντικαταστάθηκε με την 
παρ. 2 α του άρθρου 1 του Ν. 2469/97 και το γεγονός ότι 
από τις κανονιστικές διατάξεις αυτής της απόφασης δεν 
προκαλείται δαπάνη σε βάρος του κρατικού προϋπολογι¬ 
σμού και του οικείου Ο.Τ.Α. 

4. Την 30951/1262/12.3.90 (ΦΕΚ 220/Δ/1990) απόφαση 
Υπουργού ΠΕΧΩΔΕ όπως επαναδημοσιεύτηκε με την υπ’ 
αριθ. 67196/3440/23.5.92 (ΦΕΚ 624/Δ/1992) απόφαση 
Υφυπουρογύ «Έγκριση γενικού πολεοδομικού σχεδίου 
του οικισμού Παροικίας του Δήμου Πάρου». 


5. Την με αριθ. 2970/1999 απόφαση του Σ.τ.Ε. η οποία 
ακυρώνει το από 30.8/25-9-95 Π.Δ. (ΦΕΚ 743/Δ/1995) 
«Έγκριση πολεοδομικής μελέτης τμήματος της πολεοδο- 
μικής ενότητας του οικισμού Παροικίας Δήμου Πάρου....» 
και το γεγονός ότι συντάσσεται και προωθείται νέα πολε- 
οδομική μελέτη και κανονισμός δόμησης. 

6. Την 605/1999 απόφαση του Δημοτικού Συμβουλίου 
του Δήμου Πάρου 

7. Την υπ’ αριθ. Δ ΙΑ/11900/19.11.99 απόφαση Υπουρ¬ 
γού Αιγαίου «Αναστολή έκδοσης οικοδομικών αδειών 
στον οικισμό Παροικία νήσου Πάρου» (ΦΕΚ 909/Δ/ 
22.12.99), αποφασίζουμε: 

1. Παρατείνεται η ισχύς της υπ’ αριθ. ΔΠΑ/11900/ 
19.11.99 απόφασης Υπουργού Αιγαίου «Αναστολή έκδο¬ 
σης οικοδομικών αδειών στον οικισμό Παροικία νήσου 
Πάρου» (ΦΕΚ 909/Δ/22.12.99), για χρονικό διάστημα έξι 
(6) μηνών. 

2. Αναστέλλεται η αναθεώρηση οικοδομικών αδειών για 
το ίδιο χρονικό διάστημα και για την ίδια ως άνω περιοχή. 

3. Η απόφαση αυτή να δημοσιευθεί στην Εφημερίδατης 
Κυβερνήσεως. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδατης Κυβερνήσεως. 

Μυτιλήνη, 16 Ιουνίου 2000 

Ο ΥΠΟΥΡΓΟΣ 

ΝIΚΟΣ ΣΗΦΟΥΝΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




